ประจำเดือนไม่มาตั้งแต่เดือนมิถุนายน ช่วงปลายเดือนกรกฏาคมได้มีเพศสัมพันธ์แบบไม่ได้ป้องกันเลยกินยาคุมฉุกเฉินแบบ2เม็ดไป โดยมีเพศสัมพันธ์ช่วง 6โมงเช้า กินยาคุมฉุกเฉินเม็ดเเรกในช่วงบ่ายโมงครึ่ง และได้มีเพศสัมพันธ์แบบป้องกันในเวลาสามทุ่มแต่ถุงยางเกิดหลุดโดยไม่รู้ตัวแล้วปล่อยแตกในต่อมาได้กินยาเม็ดที่2เวลาเที่ยงคืน ตอนนี้รับประทานยาตัวหนึ่งที่เป็นยาฮอร์โมนตัวยานี้กินแล้วจะมีอาการคัดเต้านม ตกขาวหาย มีอาการปวดท้องน้อยเหมือนจะเป็นประจำเดือนแต่ก็ไม่ใช่ เลยไม่แน่ใจว่าท้องหรือเป็นเพราะการรับประทานยาฮอร์โมนตัวนี้
สวัสดีค่ะ การใช้ยาคุมฉุกเฉินนั้น จะมีประสิทธิภาพลดโอกาสตั้งครรภ์ลงไปได้ประมาณ 80-90% หากมีการใช้ยาภายใน 72 ชั่วโมงหลังมีเพศสัมพันธ์ แต่อย่างไรก็ตาม การใช้ยาซ้ำๆในรอบเดือนเดียวกัน อาจจะลดประสิทธิภาพของยา และเพิ่มโอกาสเกิดผลข้างเคียงเช่นเลือดออกผิดปกติทางช่องคลอด หรือประจำเดือนมาคลาดเคลื่อนไปได้จากที่กล่าวมานั้น อาจจะบอกจากอาการอย่างเดียวได้ยากค่ะ ยาฮอร์โมนที่ใช้อยู่ไม่แน่ใจว่าเป็นยาอะไร มีผลอะไรต่อร่างกายได้บ้าง และกินเพื่อรักษาอาการอะไร หากตอนนี้มีความผิดปกติ แนะนำการหยุดใช้ไปก่อน และไปตรวจหาสาเหตุเช่นตรวจการตั้งครรภ์ โดยชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ สามารถตรวจเองก่อนหรือไปยืนยันผลที่รพ.อีกครั้ง และหากประจำเดือนมาไม่สม่ำเสมอ ควรแจ้งแพทย์เพื่อตรวจหาสาเหตุต่างๆที่อาจเป็นไปได้เช่นมีความผิดปกติของมดลูกหรือรังไข่ต่อไป